Čeiss Badingers
Čeiss Endrū Badingers (angļu: Chase Andrew Budinger; dzimis 1988. gada 22. maijā Ensinitasā, Kalifornijā) ir amerikāņu pludmales volejbolists, bijušais basketbolists (spēlējis vieglā uzbrucēja pozīcijā). Pēc basketbola karjeras beigām pievērsās pludmales volejbolam. Č. Badingeram ir daļēji latviešu izcelsme, tādēļ Nacionālās basketbola asociācijas (NBA) karjeras noslēgumā viņš ticis minēts kā potenciāls Latvijas basketbola izlases spēlētājs, taču šīs ieceres nav īstenojušās.